Insatzgruppen-Prozess
Dörföhren vun de Oordeelen
miniatur|Justizvollzugsanstalt [[Landsberg am Lech, Ingangsbauwark]] Nah de Oordeelsverkündung wurrn ok de Veroordeelten vun den Insatzgruppenprozess bit up Graf, de sien Haftstraaf all dör de Ünnersökenshaft afgullen weer in dat Kriegsverbrekergefängnis Landsberg to Straafverbüßung överführt. De to’n Dood Veroordeelten mussen rood Jacken dragen un wurrn dorher allgemeen as „Rotjacken“ betekend. De Gefangenen kunnen an kulturell Veranstaltungen deelnehmen un ok sülvst welke organiseeren. Völ vun de Landsberg inhafteerten Häftlinge sünd während hör Hafttiet ok weer de Kark bitreden, so ok Blobel un Klingelhöfer.<FreudigeSangekunst>Freudige Sangeskunst, in Die Zeit, Utgaav 9 van‘ 21. Februar 1992 Bit up Nosske hebbt all Veroordeelten vun den Insatzgruppen-Prozess Gnadengesöök inreicht, de aber dör den amerikaansch Militärgouverneur Lucius D. Clay in‘ März 1949 afschlägig bescheeden wurrn. In de Tüschentiet geev dat vun de düütsch Apenlichkeit Kritik an dat amerikaansch War Crimes Program, insbesünnere vun Sieden vun de Kark un de Politik. In‘ Toog vun kollektiver Verdrängung geev dat af Enn‘ vun de 1940er Johren Kampagnen för de in Landsberg insitten Gefangenen ein. De Gefangenen wurrn as Opfer dorstellt, de ünner Befehlsnotstand hannelt harrn, dör raaksüchtig Tüügen verleumdet un uprgrund vun fraagwürdig Rechtsgrundlagen veroordeelt wurrn weern. De Oordeelen sülvst wurrn as „Siegerjustiz“ diffameert. De Proteste hungen oorsprünglich mit den Överprüfungsverfohren to‘n Dachauer Malmedy-Prozess tosammen, de an‘ 18. Juli 1946 to Enn gung. In dit Verfohren weern all 73 Anklaagten wegen dat Doodscheeten vun amerikaansch Kriegsgefangener während de Ardennenoffensive för schuldig befunnen wurrn. Insgesamt wurrn 43 Doodsoordeelen utspraken. Vun de Anwälten vun de Veroordeelten vun dat Malmedy-Verfohren wurrn de amerikaansch Vernehmungsbeamten apenlich beschuldigt, dör Folter Geständnisse vun den Beschuldigten dwungen to hemm. De US-Army nehm deshalb interne Ermittlungen up, de kien Henwiesen up systematisch Misshandlungen vun de Beschuldigten brochen. Todem wurr en faire Verhandlung beschienigt. Dennoch funn de Protest in de Folg nich blots bi de Gefangenen, deren Familien un Anwälten, sonnern toletzt ok bi Vertreder vun de kathoolsch un evangeelsch Kark, de Press un apenlich Inrichtungen Ünnerstütt. Dorto keem, dat sück disse Kritik so nah un nah ok up de anner Verfohren vun de Dachauer un Nürnbarger Folgeprozesse utwieten dee. De Ünnerstüttenspropaganda forder nu de Überprüfung vun all Verfohren vun de Nürnbarger un Dachauer Prozesse un dorut resulteerend dat Utsetten vun de Doodsstraaf un minneseeren vun de Haftstraafen. Disse Forderungen wurrn mit Henwies up Befehlsnotstand, nich rechtsstaatlich Vernehmungsmethoden, fraagwürdig Rechtsgrundlagen, ungliek Straaftomeeten bi identisch Tatbestand un later ok Afschaffung vun de Doodsstraaf ünnermüert. Anstell vun de Begreep „Kriegsverbrecher“ wurr af Anfang vun de 1950er Johren för de in Landsberg Inhafteerten faken de Beteknung „Kriegsgefangene“ bruukt. In de Press un Politik sett sück statt den Begreep Kriegsverbrecher so nah un nah de Terminus sogenannte Kriegsverbrecher dör oder wurr blots noch in Anführungsteken sett. Letztlich wurrn Kriegsverbrekervölfak nich mehr as Kriegsverbreker betekent.